*Projekts*

LATVIJAS REPUBLIKAS MINISTRU KABINETS

2015. gada\_\_\_.\_\_\_\_\_\_\_\_\_ Noteikumi

Nr.\_\_\_

Rīgā (prot.Nr.\_\_ \_\_.§)

**Kārtība, kādā tiek nodrošināta aizsargātā lietotāja tirdzniecības pakalpojuma sniegšana un atbildīgās institūcijas sniedz informāciju par aizsargātā lietotāja statusu.**

Izdoti saskaņā ar

Elektroenerģijas tirgus likuma

33.1 panta otro, piekto un sesto daļu

1. Noteikumi nosaka:

1.1. aizsargātā lietotāja tirdzniecības pakalpojuma sniegšanas kārtību un finansēšanas apjomu;

1.2. kārtību, kādā pašvaldība informē aizsargātā lietotāja tirdzniecības pakalpojuma sniedzēju par trūcīgām vai maznodrošinātām ģimenēm (personām), kuras ir tiesīgas saņemt aizsargātā lietotāja tirdzniecības pakalpojumu, sniedzamās informācijas apjomu un termiņus;

1.3. kārtību, kādā daudzbērnu ģimene, ģimene (persona), kuras aprūpē ir bērns ar invaliditāti, vai persona ar I invaliditātes grupu piesakās aizsargātā lietotāja tirdzniecības pakalpojuma saņemšanai, un institūcijas, kuras nodrošina informācijas sniegšanu aizsargātā lietotāja tirdzniecības pakalpojuma sniedzējam par ģimenēm (personām), kurām sniedzams aizsargātā lietotāja tirdzniecības pakalpojums, sniedzamās informācijas apjomu un termiņus.

2. Aizsargātā lietotāja tirdzniecības pakalpojums trūcīgai vai maznodrošinātai ģimenei (personai), ģimenei (personai), kuras aprūpē ir bērns ar invaliditāti vai personai ar I invaliditātes grupu, ir ne vairāk kā 100 kilovatstundu elektroenerģijas tirdzniecība par cenu 0,0131 euro par vienu kilovatstundu katrā norēķinu periodā (kalendārajā mēnesī).

3. Aizsargātā lietotāja tirdzniecības pakalpojums daudzbērnu ģimenei ir ne vairāk kā 300 kilovatstundu elektroenerģijas tirdzniecība par cenu 0,0131 europar vienu kilovatstundu katrā norēķinu periodā (kalendārajā mēnesī).

4. Aizsargātā lietotāja tirdzniecības pakalpojuma sniedzēju Ekonomikas ministrija izvēlas konkursa kārtībā atbilstoši Publisko iepirkumu likumam, slēdzot līgumu par aizsargāta lietotāja tirdzniecības pakalpojuma sniegšanu ar konkursā uzvarējušo elektroenerģijas tirgotāju.

5. To elektroenerģijas apjomu, ko aizsargātais lietotājs ir patērējis un, kas norēķinu periodā pārsniedz šo noteikumu 2. un 3. punktā noteikto aizsargātā lietotāja tirdzniecības pakalpojuma apjomu, aizsargātā lietotāja tirdzniecības pakalpojuma sniedzējs pārdod saskaņā ar pušu savstarpēji noslēgto elektroenerģijas tirdzniecības līgumu.

6. Aizsargātais lietotājs aizsargātā lietotāja tirdzniecības pakalpojumu saņem viena elektroenerģijas tirdzniecības līguma ar aizsargātā lietotāja tirdzniecības pakalpojuma sniedzēju  ietvaros.

7. Ja vairākiem aizsargātajiem lietotājiem ir kopīga sistēmas pieslēguma vieta (dzīvojamās ēkas ar kopējo elektroenerģijas uzskaiti) un viens elektroenerģijas tirdzniecības līgums, aizsargātā lietotāja tirdzniecības pakalpojuma apjomu šiem aizsargātajiem lietotājiem nosaka summāri, summējot katram aizsargātajam lietotājam saskaņā ar šo noteikumu 2. un 3.punktu noteikto aizsargātā lietotāja tirdzniecības pakalpojuma apjomu.

8. Šo noteikumu 7.punktā noteiktajos gadījumos, elektroenerģijas lietotājs, kurš noslēdzis elektroenerģijas tirdzniecības līgumu ar aizsargātā lietotāja tirdzniecības pakalpojuma sniedzēju, nodrošina tālāku aizsargātā lietotāja tirdzniecības pakalpojuma sniegšanu, sadalot summāri piešķirto apjomu aizsargātajiem lietotājiem.

9. Aizsargātā lietotāja tirdzniecības pakalpojuma sniedzējam ir pienākums informēt aizsargāto lietotāju par aizsargātā lietotāja tirdzniecības pakalpojuma uzsākšanu un pārtraukšanu.

10. Aizsargātajam lietotājam vai personai, kurai aizsargātā lietotāja norādītajā sistēmas pieslēguma vietā ir noslēgts līgums par elektroenerģijas tirdzniecību, ir tiesības veikt elektroenerģijas tirgotāja maiņu bez elektroenerģijas tirdzniecības līguma pirmstermiņa izbeigšanas maksas piemērošanas, ja aizsargātajam lietotājam ir jāmaina elektroenerģijas tirgotājs, lai saņemtu aizsargātā lietotāja tirdzniecības pakalpojumu.

11. Elektroenerģijas tirgotāju maiņa šo noteikumu 10.punktā minētajā gadījumā notiek atbilstoši elektroenerģijas tirgotāju maiņu regulējošajiem normatīvajiem aktiem.

12. Ja aizsargātais lietotājs, lai saņemtu aizsargātā lietotāja tirdzniecības pakalpojumu, maina elektroenerģijas tirgotāju, aizsargātā lietotāja tirdzniecības pakalpojuma sniedzēja pienākums ir pirms paredzētās tirgotāja maiņas paziņot sistēmas operatoram, ka noslēgta vienošanās par elektroenerģijas tirdzniecību, tostarp aizsargātā lietotāja tirdzniecības pakalpojuma sniegšanu.

124

13. Sistēmas operators pirms elektroenerģijas tirgotāja maiņas par to informē aizsargātā lietotāja iepriekšējo elektroenerģijas tirgotāju un aizsargātā lietotāja pakalpojuma sniedzēju, norādot, ka maiņa notikusi aizsargātā lietotāja tirdzniecības pakalpojuma saņemšanas nolūkā.

14. Pašvaldībai ir pienākums līdz esošā mēneša 8.datumam sagatavot un nosūtīt aizsargātā lietotāja tirdzniecības pakalpojuma sniedzējam, izmantojot valsts informācijas sistēmu savietotāju (turpmāk – savietotāju), šādu informāciju XML formātā par personām mājsaimniecībā, kurām iepriekšējā mēnesī bija spēkā trūcīgas vai maznodrošinātas personas statuss:

14.1. pašvaldība;

14.2. vārds, uzvārds;

14.3. personas kods;

14.4. ģimenes identifikators;

14.5. elektroenerģijas tirdzniecības līguma vai klienta numurs;

14.6. elektroenerģiju patērējoša objekta adrese;

14.7. deklarētās dzīvesvietas adrese un kontaktinformācija (ja tāda ir pieejama).

15. Aizsargātā lietotāja tirdzniecības pakalpojuma sniedzējs līdz esošā mēneša 13.datumam nodrošina šo noteikumu 14.punkta kārtībā iesniegto datu salīdzināšanu ar tā rīcībā esošo informāciju par aizsargātā lietotāja tirdzniecības pakalpojuma saņēmējiem un, izmantojot savietotāju, nosūta datus pašvaldībai par aizsargātajiem lietotājiem, kurus aizsargātā lietotāja tirdzniecības pakalpojuma sniedzējs nav varējis identificēt un sniegt tiem aizsargātā lietotāja tirdzniecības pakalpojumu.

16. Pašvaldībai, izmantojot savietotāju, ir pienākums līdz esošā mēneša 20. datumam nodot aizsargātā lietotāja tirdzniecības pakalpojuma sniedzējam šo noteikumu 15.punktā minētos koriģētos datus XML formātā.

17. Daudzbērnu ģimene vai ģimene (persona), kuras aprūpē ir bērns ar invaliditāti, vai persona ar I invaliditātes grupu, kura vēlas saņemt aizsargātā lietotāja tirdzniecības pakalpojumu, iesniedz pieteikumu par to aizsargātā lietotāja tirdzniecības pakalpojuma sniedzējam tā norādītajā veidā.

18. Lai pārbaudītu atbilstību aizsargātā lietotāja statusam, aizsargātā lietotāja tirdzniecības pakalpojuma sniedzējs pēc pieprasījuma saņemšanas no šo noteikumu 17.punktā minētā pieteikuma iesniedzēja, vienojoties ar Pilsonības un migrācijas lietu pārvaldi un Veselības un darbspēju ekspertīzes ārstu valsts komisiju par aizsargātā lietotāja statusa atbilstībai nepieciešamo datu elektronisko apmaiņas kārtību, pieprasa un attiecīgās iestādes sniedz šādu informāciju:

18.1. Pilsonības un migrācijas lietu pārvalde, saņemot pieprasījumu no aizsargātā lietotāja tirdzniecības pakalpojuma sniedzēja par šo noteikumu 17. punktā minēto pieteikuma iesniedzēju, sniedz ziņas no valsts informācijas sistēmas “Iedzīvotāju reģistrs” par personām, kuras ir reģistrētas Iedzīvotāju reģistrā (statuss – aktīvs), norādot personas piederību daudzbērnu ģimenei.

18.2. Veselības un darbspēju ekspertīzes ārstu valsts komisija, saņemot pieprasījumu no aizsargātā lietotāja tirdzniecības pakalpojuma sniedzēja par noteiktu personu saistībā ar šo noteikumu 17. punktā minēto iesniegto pieteikumu, sniedz ziņas no valsts informācijas sistēmas “Invaliditātes informatīvā sistēma”, norādot šīs personas atbilstību invaliditātes statusam un I invaliditātes grupai - ja tāda ir noteikta.

19. Aizsargātā lietotāja tirdzniecības pakalpojuma sniedzējs ir tiesīgs pieprasīt no šo noteikumu 17.punktā minētā aizsargātā lietotāja pieprasījuma iesniedzēja informāciju, kas apliecina tā atbilstību daudzbērnu ģimenes statusam, gadījumā, ja nav iegūts attiecīgs apstiprinājums no Pilsonības un migrācijas lietu pārvaldes.

20. Aizsargātā lietotāja pakalpojuma sniedzējam katra kalendārā gada pirmajā mēnesī līdz 8. datumam ir pienākums pārbaudīt daudzbērnu ģimenes, ģimenes (personas), kuras aprūpē ir bērns ar invaliditāti un personas ar I invaliditātes grupu atbilstību aizsargātā lietotāja statusam, lai atbilstības gadījumā turpinātu aizsargātā lietotāja tirdzniecības pakalpojuma sniegšanu kalendārā gada ietvaros un par to informētu aizsargāto lietotāju.

21. Aizsargāta lietotāja tirdzniecības pakalpojums tiek finansēts no šim mērķim paredzētajiem līdzekļiem valsts budžetā, sedzot aizsargātā lietotāja tirdzniecības pakalpojuma sniedzējam starpību starp cenu, kas noteikta aizsargātā lietotāja pakalpojuma sniedzēja noslēgtajā līgumā ar Ekonomikas ministriju par aizsargātā lietotāja tirdzniecības pakalpojuma sniegšanu, un šo noteikumu 2. un 3. punktā noteikto aizsargātā lietotāja tirdzniecības pakalpojuma cenu.

22. Aizsargātā lietotāja tirdzniecības pakalpojuma sniedzējs līdz kārtējā mēneša pēdējam datumam iesniedz Ekonomikas ministrijai atskaiti, kas satur šādus datus par iepriekšējo mēnesi sadalījumā pēc aizsargāto lietotāju statusa (trūcīga vai maznodrošināta ģimene (persona), ģimene (persona), kuras aprūpē ir bērns ar invaliditāti, persona ar I invaliditātes grupu, daudzbērnu ģimene):

22.1. aizsargāto lietotāju skaits un to elektroenerģijas patēriņš kilovatstundās aizsargātā lietotāja pakalpojuma ietvaros;

22.2. aizsargāto lietotāju tirdzniecības pakalpojuma sniegšanas maksa (aprēķina, reizinot aizsargātā lietotāja patērētās elektroenerģijas apjomu aizsargātā lietotāja pakalpojuma ietvaros ar cenu, kas noteikta elektroenerģijas tirgotāja noslēgtajā līgumā ar Ekonomikas ministriju par aizsargātā lietotāja tirdzniecības pakalpojuma sniegšanu);

22.3. kompensācijas apmēru izdevumu segšanai par aizsargātājiem lietotājiem sniegto aizsargātā lietotāja tirdzniecības pakalpojumu (aprēķina, reizinot starpību starp elektroenerģijas cenu, kas noteikta elektroenerģijas tirgotāja noslēgtajā līgumā ar Ekonomikas ministriju par aizsargātā lietotāja tirdzniecības pakalpojuma sniegšanu, un šo noteikumu 2. un 3. punktā aizsargātā lietotāja tirdzniecības pakalpojuma cenu, ar aizsargāto lietotāju elektroenerģijas faktisko patēriņu kilovatstundās aizsargātā lietotāja pakalpojuma ietvaros).

23. Pamatojoties uz šo noteikumu 22.punktā sniegtajiem datiem, reizi ceturksnī – attiecīgi līdz 15.maijam, 15.augustam, 15.novembrim un 15.februārim, aizsargātā lietotāja tirdzniecības pakalpojuma sniedzējs izraksta rēķinu par kompensācijas apmēru izdevumu segšanai par aizsargātajiem lietotājiem sniegtajiem tirdzniecības pakalpojumiem, iekļaujot tajā pievienotās vērtības nodokli un iesniedz rēķinu Ekonomikas ministrijā.

24. Ekonomikas ministrija nodrošina aizsargātā lietotāja tirdzniecības pakalpojuma sniegšanai valsts budžetā piešķirto finanšu līdzekļu izlietošanas uzraudzību.

25. Ja Ekonomikas ministrija konstatē pārkāpumus aizsargātā lietotāja tirdzniecības pakalpojuma nodrošināšanā, uzskaitē vai datu iesniegšanā, un tādēļ pastāv aizdomas par piešķiramās kompensācijas par izdevumu segšanu par aizsargātājiem lietotājiem sniegtajiem tirdzniecības pakalpojumiem saņemšanas tiesiskumu, Ekonomikas ministrija:

25.1. tiesīga aizturēt rēķina apmaksu aizsargātā lietotāja tirdzniecības pakalpojuma sniedzējam par aizsargātājiem lietotājiem sniegtajiem tirdzniecības pakalpojumiem;

25.2. nosaka termiņu, līdz kuram aizsargātā lietotāja tirdzniecības pakalpojuma sniedzējam jānovērš konstatētie pārkāpumi;

25.3. tiesīga pagarināt konstatēto pārkāpumu novēršanas termiņu, ja aizsargātā lietotāja tirdzniecības pakalpojuma sniedzējs iesniedz pamatotu lūgumu termiņa pagarināšanai;

25.4. piemēro soda sankcijas atbilstoši noslēgtajam līgumam ar aizsargātā lietotāja tirdzniecības pakalpojuma sniedzēju par aizsargātā lietotāja tirdzniecības pakalpojuma sniegšanu.

26. Ekonomikas ministrijai ir tiesības vienpusīgi lauzt noslēgto līgumu par aizsargātā lietotāja tirdzniecības pakalpojuma sniegšanu ar aizsargātā lietotāja tirdzniecības pakalpojuma sniedzēju, ja tas nesniedz aizsargātā lietotāja tirdzniecības pakalpojumu, nesadarbojas konstatēto pārkāpumu novēršanā, nesniedz informāciju vai sniedz maldinošu informāciju par aizsargātā lietotāja tirdzniecības pakalpojuma sniegšanu.

27. Ja pastāv tiesiskie apstākļi, kas liedz šo noteikumu noteiktajā kārtībā izvēlēties elektroenerģijas tirgotāju vai izvēlētam elektroenerģijas tirgotājam sniegt aizsargātā lietotāja tirdzniecības pakalpojumu, aizsargātā lietotāja tirdzniecības pakalpojumu sniedz iepriekšējais aizsargātā lietotāja tirdzniecības pakalpojuma sniedzējs, šo noteikumu 4.punktā minētā līguma ietvaros.

28. Noteikumi stājās spēkā 2016.gada 1.janvārī.

## Ministru prezidente                                                          L.Straujuma

Ekonomikas ministre D.Reizniece-Ozola

Iesniedzēja:

ekonomikas ministre                                                           D.Reizniece-Ozola

Vīza: valsts sekretārs                                               R.Beinarovičs

05.11.2015. 12:00

1434

O.Bogdanova, 67013113

olga.bogdanova@em.gov.lv

J.Zakovics, 67013173

janis.zakovics@em.gov.lv